text: Tønder Festival har stor succes med salg af armbånd
  25 december 2013 kl. 10.29
  Tønder Festival har i løbet af få dage solgt flere end 1.000 armbånd.
  Salget vækker glæde.
  - Det er fabelagtigt, at selv om vi har ligget noget underdrejet, så viser det sig, at vi har de venner, vi tror, vi har. Jeg er overrasket, fordi vi kom så sent i gang - glædeligt overrasket, siger Tønder Festival Fonds formand, Stig Bang-Mortensen, til jv.dk.
  Armbåndene giver adgang til alle festivalens koncerter, og koster 1.190 kr.
  Billetter, der først købes, når festivalen begynder den sidste weekend i august, koster 1.490 kr.
  